Lundin yliopiston oikeustieteellinen tiedekunta

Oikeustieteellinen tiedekunta (, ) on yksi Lundin yliopiston yhdeksästä tiedekunnasta. Tiedekunta on perustettu vuonna 1666 ja se on Ruotsin toiseksi vanhin oikeustieteellinen tiedekunta. Tiedekunnassa opiskelee noin 2000 tutkinto-opiskelijaa sekä noin 40 jatko-opiskelijaa. Tiedekunnan opetuksen- ja hallinnon tilat sijaitsevat Lundin keskustassa päärautatieaseman läheisyydessä. Tiedekunnassa tarjotaan oikeustieteellistä perusopetusta ja siellä voi suorittaa myös oikeustieteen jatko-opintoja.

Tiedekunta 

Juridicum on latinankielinen nimi Lundin yliopiston oikeustieteelliselle tiedekunnalle ja se toimii myös tiedekunnan päärakennuksen nimenä. Juridicum sijaitsee vanhassa Ruotsin telelaitoksen päärakennuksessa Lilla Gråbrödersgatanilla Lundin päärautatieaseman ja Lundin tuomiokirkon välissä, jossa se on ollut 1990-luvulta lähtien. 

Juridicumissa toimii myös tiedekunnan kirjasto, joka sisältää yhden pohjolan laajimman kokoelman oikeudellista kirjallisuutta. Tiedekunnan päärakennuksen Juridicumin ohella tiedekunnan luentosaleja on myös läheisessä Tryckeriet-rakennuksessa, jossa aiemmin sijaitsi Berlingska kirjapaino (Berlingska boktryckeriet). Tryckeriet-rakennuksessa sijaitsee myös Puffendorf sali, joka on nimetty tiedekunnan ensimmäisen professorin Samuel von Pufendorfin mukaan.

Tiedekunnan motto on "Suum cuique [tribuere]", joka on latinaa ja tarkoittaa "[anna] jokaiselle omansa". Motto ilmaisi juristin tehtävän aikansa yhteiskunnassa: antaa aatelistolle ja papistolle se mikä heille kuului ja taata porvarien oikeudet kaupungeissa.

Historia 

Lundin yliopiston oikeustieteellisen tiedekunnan historia ulottuu Ruotsin valtakunnan aikaan. Kun Lundin yliopisto perustettiin vuonna 1666, sen osana perustettiin myös oikeustieteellisen tiedekunnan muun neljän tiedekunnan ohella. Tiedekunnan ensimmäiseksi dekaaniksi palkattiin Heidelbergin yliopistosta Samuel von Pufendorf, luonnonoikeuden ja kansainvälisen oikeuden professori. Ajan tavan mukaan lingua franca oli latina ja niin tutkimus kuin luennot pidettiin latinaksi.

1700-luvun puolivälissä tiedekunnan professori David Nehrman toi tiedekuntaan ruotsinkielisen opetuksen niin opetukseen kuin myös oppikirjoihin. Ajanjaksona myös luotiin tiedekunnan ensimmäinen tutkinto examenjuridicum.

Tutkinnot 
Tiedekunnassa voi suorittaa kansallisen oikeustieteen korkeakoulututkinnon (Juristexamen) sekä englannin kielisiä maisterintutkintoja (Juris masterexamen/Juris magisterexamen). Lähtökohtaisesti vain Juristexamen antaa suoraan kelpoisuuden toimia lakimiesammateissa (tuomari, syyttäjä, asianajaja) Ruotsissa, mutta myös muu oikeustieteellinen maisterintutkinto voidaan tietyillä edellytyksillä rinnastaa Juristexamen tutkintoon.

Tiedekunta tarjotaan seuraavia oikeustieteellisiä tutkinto-ohjelmia:

 Juristin tutkinto (juristexamen), opetus vain ruotsiksi
 Eurooppalaisen kauppaoikeuden maisteriohjelma
 Kansainvälisten ihmisoikeuksien maisteriohjelma

Tiedekunta tekee yhteistyötä seuraavien tutkinto-ohjelmien kanssa:

 Oikeussosiologian ohjelma (Yhteiskuntatieteellisen tiedekunta)
 Eurooppalaisen kauppa- ja vero-oikeuden maisteriohjelma (Kauppatieteiden tiedekunta)
 Ihmisoikeuksien maisteriohjelma (Humanistinen- ja teologinen tiedekunta)

Tiedekunnassa on myös mahdollista väitellä oikeustieteen tohtoriksi.

Tutkimus 
Lundin yliopisto on sijoittunut kansainvälisesti sadan korkeatasoisimman yliopiston joukkoon. Yliopistossa on useita eri tutkimuskeskuksia kuten:

 Pufendorf-instituutti, monitieteellinen tutkimus
 Raoul Wallenbergin ihmisoikeuksien tutkimuskeskus, ihmisoikeustutkimus

Katso myös 

 Lundin yliopisto

 Oikeustieteelliset tutkinnot Pohjoismaissa

Lähteet

Aiheesta muualla 

 Tiedekunnan sivut
 Yliopiston sivut